14 priedas

**lazdijų r. ŠEŠTOKŲ MOKYKLOS BENDRADARBIAVIMO SU MOKINIŲ TĖVAIS (GLOBĖJAIS, RŪPINTOJAIS) IR JŲ INFORMAVIMO APRAŠAS**

**I SKYRIUS**

**PASKIRTIS IR BENDROSIOS NUOSTATOS**

1. Lazdijų r. Šeštokų mokyklos bendradarbiavimo su mokinių tėvais (globėjais, rūpintojais) ir jų informavimo aprašas (toliau – Aprašas) parengtas vadovaujantis Lietuvos Respublikos Švietimo įstatymu ir Lazdijų r. Šeštokų mokyklos nuostatais, veiklos planu.
2. Aprašas reglamentuoja Lazdijų r. Šeštokų mokyklos (toliau – Mokykla) bendradarbiavimo ir bendravimo su mokinių tėvais ir jų informavimo turinį, formas, būdus ir sistemingumą.
3. Aprašas aprobuojamas Mokyklos mokytojų tarybos posėdyje ir tvirtinamas Mokyklos direktoriaus įsakymu.

**II SKYRIUS**

**TIKSLAI IR UŽDAVINIAI**

1. Tikslas: vienyti mokinių, jų tėvų ir mokytojų pastangas siekiant aukštesnės ugdymo kokybės, plėsti bendradarbiavimo ryšius.
2. Uždaviniai:
	1. planuoti tėvų informavimo sistemą;
	2. skatinti tėvus aktyviai dalyvauti Mokyklos savivaldoje;
	3. šviesti tėvus, skatinanti tėvus domėtis mokykloje vykdoma veikla, joje dalyvauti

**III SKYRIUS**

**PRINCIPAI**

1. Demokratiškumas.
2. Sistemiškumas (darbas su tėvais (globėjais, rūpintojais) yra nuoseklus ir planingas; tėvai (globėjai, rūpintojai) periodiškai informuojami apie jų vaikų mokymąsi, lankomumą ir elgesį.
3. Atvirumas tėvams (globėjams, rūpintojams) - prieinama informacija ne tik apie jų vaikus, bet ir apie Mokyklos visos bendruomenės veiklą.
4. Lankstumas - Mokykla atsižvelgia į tėvų (globėjų, rūpintojų) pageidavimus, susijusius su jų vaikų ugdymu(si).
5. Empatiškumas - įsijaučiama į tėvų (globėjų, rūpintojų) situaciją.

**IV SKYRIUS**

**BENDRAVIMO, BENDRADARBIAVIMO IR INFORMAVIMO ORGANIZAVIMAS**

1. Mokykla informaciją tėvams teikia:
	1. . interneto svetainėse <http://sestokai.lazdijai.lm.lt/> ir <https://www.facebook.com/profile.php?id=100057222649220>
	2. . tėvų visuotiniuose susirinkimuose (2 kartus per metus). Visuotinius tėvų susirinkimus organizuoja administracija. Mokytojų tarybai, Mokyklos vadovams planuojant bendrųjų susirinkimų turinį, atsižvelgiama į Mokyklos strategiją, metinės veiklos programos tikslus, uždavinius ir prioritetus, iškilusias problemas. Po susirinkimų tėvams (globėjams, rūpintojams) sudaroma galimybė susitikti su administracija, konsultuotis su jų vaikus mokančiais mokytojais, specialistais. Administracija organizuoja papildomai susirinkimą 10 (dėl supažindinimo su vidurinio ugdymo programa ir PUPP organizavimo ir vykdymo tvarkos aprašu) klasės mokiniams ir jų tėvams;
	3. . klasių susirinkimuose (1-2 kartus per pusmetį). Klasių auklėtojai organizuoja teminius tėvų susirinkimus ne rečiau kaip 1-2 kartus per pusmetį. Pirmas tėvų susirinkimas organizuojamas rugsėjo - spalio mėnesį, kuriame tėvai supažindinami su bendraisiais reikalavimais, tvarkos ir ugdymosi taisyklėmis, mokinių pažangos ir pasiekimų vertinimu (gali dalyvauti ir dalykų mokytojai). Klasių auklėtojai elektroniniame dienyne įrašo tikslią susirinkimo datą. Mokinių tėvai pasirašytinai informuoja klasių auklėtojus apie galimybę atvykti ar susisiekti su klasės auklėtoju. Iškilus problemoms, klasės auklėtojas į individualų susitikimą su mokinių tėvais (globėjais, rūpintojais) gali pakviesti dalykų mokytojus, Mokyklos specialistus ir administracijos atstovus;
	4. . elektroniniu paštu ar telefonu (apie mokinių pasiekimus, pažangą, lankomumą ir elgesį- kartą per mėnesį ir dažniau (esant reikalui);
	5. . parengtame Mokyklos pristatyme skaitmeniniu formatu;
	6. . įrašais elektroniniame dienyne;
	7. . individualiuose pokalbiuose. Individualaus susitikimo metu klasės vadovas supažindina mokinio tėvus (globėjus, rūpintojus) su mokinio ugdymosi pasiekimais, popamokiniais pasiekimais, spec. poreikių mokinių tėvus supažindina su vaikų spec. ugdymo programomis ir pasiekimais bei ugdymosi problemomis. Klasės auklėtojai supažindina mokinių tėvus (globėjus, rūpintojus) su konkrečiomis mokytojų dalykininkų užfiksuotomis problemomis, pasiūlymais ir patarimais. Reikalui esant, dalyko mokytojai gali parodyti mokinio tėvams (globėjams, rūpintojams) vaiko sąsiuvinius, pratybų sąsiuvinius bei kitus mokinio atliekamus darbus.
	8. pasibaigus pusmečiui, Mokykla (klasės auklėtojai ir socialinis pedagogas) nepažangių ir daug pamokų be pateisinamos priežasties praleidusių mokinių tėvus (globėjus, rūpintojus) informuoja oficialiu pranešimu;

11.9. likus mėnesiui iki pusmečio/metinio pažymio vedimo, klasės auklėtojas informuoja tėvus (globėjus, rūpintojus) apie numatomus neigiamus pusmečio įvertinimus.

11.10. tėvai (globėjai, rūpintojai) turi teisę gauti informaciją apie savo vaikų mokymosi pasiekimus. Apie atvykimą į Mokyklą pranešant iš anksto;

* 1. klasių auklėtojai ir dalykų mokytojai yra atsakingi už teisingą informacijos apie mokinių mokymosi pasiekimus pateikimą. Informacija turi būti pateikta laiku;
	2. organizuojant Mokyklos mokinių tėvams Tėvų dienas;
	3. apie Mokyklos veiklą skelbiami straipsniai spaudoje.
1. Tėvai (globėjai, rūpintojai) įtraukiami į Mokyklos savivaldą:

12.1. trys tėvų atstovai yra Mokyklos tarybos nariai, svarsto aktualius Mokyklos veiklos klausimus;

12.2 klasių tėvų komitetai dalyvauja svarstant klasių reikalus ir problemas, priima sprendimus, teikia įvairias iniciatyvas, galinčias pagerinti ugdymo proceso organizavimą, tėvų ir pedagogų bendradarbiavimą.

1. Vykdomas tėvų švietimas:

13.1. tėvams (globėjams, rūpintojams) organizuojamos paskaitos-susirinkimai pedagogikos, psichologijos, nusikalstamumo, lytinio ugdymo, psichotropinių medžiagų vartojimo prevencijos ir kitais klausimais;

13.2. individualiai tėvus (globėjus, rūpintojus) konsultuoja Mokyklos vadovas, socialinė pedagogė, psichologė, specialioji pedagogė-logopedė, klasių auklėtojai ir dalykų mokytojai ir kiti specialistai;

13.3. tėvai (globėjai, rūpintojai) kviečiami pokalbiams į Mokyklos vaiko gerovės komisiją, aptariama pedagoginė-psichologinė pagalba mokiniui, tėvams.

1. Tėvai (globėjai, rūpintojai) įtraukiami į Mokykloje vykdomus projektus.
2. Tėvai (globėjai, rūpintojai) kviečiami į Mokykloje organizuojamus renginius, šventes, klasių valandėles, ekskursijas ir išvykas, mokslo metų pradžios ir pabaigos šventes, atvirų durų dienas, atviras dalykų pamokas ir kt. renginius.
3. Tėvų (globėjų, rūpintojų ) anketavimo tikslai:

16.1. greičiau ir išsamiau susipažinti su mokinių šeimomis, jų gyvenimo sąlygomis, sveikata, problemomis;

16.2. sužinoti tėvų nuomonę ugdymo(si) klausimais;

16.3. analizuoti ugdymo rezultatus;

16.4. tirti mokinių adaptaciją, perėjus į dalykinę sistemą.

1. Mokykla ir tėvai (globėjai, rūpintojai) pasirašo vaiko priėmimo į Mokyklą sutartį. Mokykla ir tėvai (globėjai, rūpintojai) įsipareigoja dėl atsakomybės už vaiką. Mokykla įsipareigoja užtikrinti tinkamas mokymosi sąlygas, saugumą ugdymo procese, kokybišką ugdymo programos vykdymą, suteikti pedagoginę, psichologinę, specialiąją ir t. t. sutartyje aptariamos svarbiausios darbo tvarkos taisyklių nuostatos. Tėvai (globėjai, rūpintojai) įsipareigoja užtikrinti vaiko punktualų ir reguliarų Mokyklos lankymą, informuoti Mokyklą vaikui susirgus, domėtis vaiko ugdymo rezultatais. Sutartis pasirašoma iki pirmos mokymosi dienos. Prieš pasirašant sutartį, mokinių tėvai (globėjams, rūpintojams) atidžiai perskaito sutarties nuostatas, sutartis aptaria su administracijos nariu.

**V SKYRIUS**

**BAIGIAMOSIOS NUOSTATOS**

1. Bendravimo ir bendradarbiavimo su tėvais ir jų informavimo sistemos diegimas leis geriau valdyti ugdymo pokyčius:

18.1. tobulinti ugdymo turinį, metodus ir formas;

18.2. didinti mokinių mokymosi motyvaciją;

18.3. siekti efektyvesnių ugdymo (si) rezultatų;

18.4. nukreipti mokinius karjeros planavimui pagal gebėjimus ir polinkius.

\_\_\_\_\_\_\_\_\_\_\_\_\_\_\_\_\_\_\_\_\_\_